Voldoende voorrade van hierdie drie stowwe saam—soos op die aarde— sou op ’n sterk moontlik van lewe kon dui.
Wat meer sê, al sou die moontlikheid sterk wees, sal ons nog nie weet of die lewensvorms blote alge of wesens met 'n ontwikkelde beskawing is nie.
Wyd en syd oor die aardbol is daar ’n magdom lewensvorms en moontlik ’n ewe ontsaglike menigte wat wag om nog ontdek te word. In die diepste myne, kokend warm bronwater, in ys en vretende sure... selfs waar jy dit die minste sou verwag, is daar die vreemdste spesies wat ons planeet met lewe help vul. Hierdie fotobeeld toon ’n klompie organismes wat maklik as die drie heel raarste groepe lewensvorms op ons planeet bestempel kan word...
Hierdie kreature, wat blykbaar nie sonlig moet hê om te oorlewe, soos die res van ons aardse lewensvorms regstreeks of onregstreeks nodig het nie, is in 1977 die eerste keer by die Galapagos-skeur in die see by Ecuador gevind.
Die organismes lewe in ’n diep en stikdonker wêreld onder die geweldige waterdruk, maar dit is nog die ergste nie. Boonop oorlewe hulle in die nabyheid van superverhitte water van ’n ongehoorde 350 grade C. (By seevlak, waar die druk veel minder is, kook water by 100 grade C.)
(Die foto wat ons vir publikasie aanvaar het, was swart-wit, maar ons het dit ingekleur om beter by die beskrywing te pas.)
Waar die see baie diep is en geen sonlig ooit kom nie, kan dit vrieskoud wees, vandaar die onverwagte ys onder die see in ’n betreklik warm wêrelddeel.
REGS: ’n Mens sou maklik kon dink die wêreld onder in ’n goudmyn is heeltemal steriel en dat niks daar kan lewe buiten die werkers wat swoeg om die erts los te breek nie. Navorsers (soos dié op die groot foto langsaan in ’n Suid-Afrikaanse goudmyn) het egter die teendeel bewys. Nuwe spesies bakterieë in grotte en goudmyne is al so diep as 3 km ondergronds gevind.
INLASFOTO: ’n Mikroskopiese beeld van metaal-oksiderende bakterieë, wat deur studente van die Universiteit van Tennessee en die Vrystaatse Universiteit in ’n gesamentlike projek in ’n Suid-Afrikaanse goudmyn gekry is.